
R E F E R A T   D E  A P R O B A R E
[bookmark: _Hlk153532810]privind rectificarea bugetului de venituri şi cheltuieli 
al S.C. TERMICA BRAD S.A. pe anul 2023



Prin adresa nr. 4732/12.12.2023, înregistrată la Primăria Municipiului Brad sub nr.  56319/06.12.2023, S.C. TERMICA BRAD S.A. a solicitat Consiliului Local al Municipiului Brad aprobarea rectificării bugetului de venituri şi cheltuieli pe anul 2023, avizat de către Consiliul de administraţie.
La întocmirea bugetului rectificat s-au avut în vedere modificările prețului de livrare al energiei termice și evoluțiile prețului păcurii și ale materialelor utilizate.
A fost, de asemenea, actualizată valoarea investițiilor conform aprobărilor existente.
Urmare reducerii prețului total de producere, transport, distribuție și furnizare a energiei termice, aprobat prin Avizul ANRE nr. 26/10.05.2023 și respectiv Hotărârea Consiliului Local nr. 102/2023, a nerealizării valorii prognozate a energiei termice vândute și a creșterii valorii prestațiilor de servicii cu suma de 97 mii lei, veniturile totale ale bugetului S.C. TERMICA BRAD S.A. se reduc cu suma de 508 mii lei, stabilindu-se la suma de 18.345 mii lei.
Cheltuielile de exploatare generate de economii la materiale și servicii externe au fost diminuate. În această diminuare, categoria de cheltuieli salariale s-a redus cu 11 % urmare politicilor salariale prudente și a reducerilor generate de aplicarea Legii nr. 296/2023  privind unele măsuri fiscal-bugetare pentru asigurarea sustenabilității financiare a României pe termen lung. Astfel, cheltuielile totale ale bugetului SC TERMICA BRAD S.A. se reduc cu suma de 462 mii lei, stabilindu-se la suma de 18.291 mii lei.
Rezultatul brut anual se reduce cu suma de 46 mii lei, fiind prognozat un profit rezonabil în sumă de 54 mii lei.
	 În contextul celor de mai sus am inițiat prezentul proiect de hotărâre prin care am propus rectificarea bugetului de venituri şi cheltuieli al S.C. TERMICA BRAD S.A. pe anul 2023 și îl supun spre dezbatere și aprobare plenului Consiliului Local al Municipiului Brad în forma prezentată.	
            Invoc în susţinerea propunerii mele prevederile art. 4 alin. (1) lit. c) şi art. 6 alin. (3) din O.G nr. 26/2013 privind întărirea disciplinei financiare la nivelul unor operatori economici la care statul sau unităţile administrativ teritoriale sunt acţionari unici ori majoritari sau deţin direct sau indirect o participaţie majoritară, cu modi0cările şi completările ulterioare, ale Legii nr. 82/1991 a contabilității, republicată, cu modificările și completările ulterioare, ale Ordinului MFP nr. 3.818/2019 privind aprobarea formatului şi structurii bugetului de venituri şi cheltuieli, al operatorilor economici precum şi a anexelor de fundamentare a acestuia, ale art. 129 alin. (1), alin. 2 lit. d) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

